
 Z A P I S N I K
14. sjednice Vijeća Mjesnog odbora Poljanice,

održane 18. srpnja  2022.

u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA: Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 14. sjednicu Vijeća Mjesnog odbora.

Vijeće jednoglasno prihvaća tekst zapisnika 13. sjednice Vijeća, održane dana 20. lipnja 2022.
Predsjednica predlaže dopunu dnevnog reda i to:

a) Godišnji izvještaj o izvršenju Financijskog plana Mjesnog odbora Poljanice za 2021. 

b) Prijedlog za postavljanje stola za stolni tenis na dječjem igralištu u Poljaničkom prilazu 
Na prijedlog predsjednice, Vijeće prihvaća dopunu te jednoglasno utvrđuje:
D N E V N I   R E D
1. Godišnji izvještaj o izvršenju Financijskog plana Mjesnog odbora Poljanice za 2021. – donošenje;
2. Prometna problematika u ulici Novoselski odvojak IX. – donošenje zaključka;
3. Prijedlog za održavanje manifestacije „ Dani Poljanica 2022.„ – donošenje zaključka;
4. Prijedlog za postavljanje stola za stolni tenis na dječjem igralištu u Poljaničkom prilazu – donošenje zaključka
5. Pitanja, prijedlozi i obavijesti
Ad.1. Godišnji izvještaj o izvršenju Financijskog plana Mjesnog odbora Poljanice za 2021. 

Predsjednica pojašnjava prijedlog godišnjeg izvještaja te su članovi Vijeća o istome raspavljali uz napomenu da se traži povratna informacija o sredstvima ONRP u iznosu od 8.400,00 kuna koja nisu utrošena za potrebe Mjesnog odbora za 2021. godinu.
Vijeće jednoglasno donosi
ZAKLJUČAK

Prihvaća se godišnji izvještaj o izvršenju Financijskog plana Mjesnog odbora Poljanice za 2021. godinu.

Zaključak se nalazi u privitku ovog zapisnika i njegov je sastavni dio.

Ad 2. Prometna problematika u ulici Novoselski odvojak IX.
Predsjednica je članove Vijeća upoznala sa problematikom prometa u kretanju i mirovanju u ulici Novoselski odvojak IX.  U raspravi sudjeluju svi vijećnici.
Vijeće jednoglasno donosi

ZAKLJUČAK
I
Predlaže se ponovno održavanje komisijskog očevida uz sudjelovanje predstavnika Gradskog ureda za obnovu, izgradnju, prostorno uređenje, graditeljstvo, komunalne poslove i promet, te nadležne Policijske uprave Zagreb, kako bi se utvrdila mogućnost izmjene trenutne regulacije prometa u ulici Novoselski odvojak IX. na način da ulica postane jednosmjerna. 
II
Gradski ured za obnovu, izgradnju, prostorno uređenje, graditeljstvo, komunalne poslove i promet je dopisom KLASA:340-08/21-002/1137, URBROJ:251-10-41-1/007-22-4 od 04. veljače 2022. obavijestio da je odbijen prijedlog Vijeća Mjesnog odbora Poljanice za uspostavom jednosmjernog prometa u ulici Novoselski odvojak IX.

III       Vezano uz gore navedeno, Vijeće smatra da je potrebno napraviti dodatnu analizu postojećeg stanja obzirom da se radi o dvosmjernoj ulici koja je sama po sebi uska, a uz parkirane automobile gotovo je nemoguće proći ulicom u jednom smjeru, a naročito u dva smjera, kada se automobili moraju maknuti u stranu da bi drugi automobil prošao. Navedeno stanje ugrožava sigurnost svih sudionika u prometu, pa tako i pješaka, obzirom da u ulici nema nogostupa pa se pješaci kreću kolnikom.

Prolazak interventnih vozila, vozila Čistoće i drugih teretnih vozila je gotovo pa nemoguć, a dodatno je otežavajuća okolnost izgradnja više stambenih objekata u neposrednoj blizini (cca 350 novih stanova) koji gravitiraju ovom dijelu i koriste prometnice uključujući i Novoselski odvojak IX.
Ad. 3. Prijedlog za održavanje manifestacije „ Dani Poljanica 2022.„
 

Vijeće jednoglasno donosi

ZAKLJUČAK

I/ Dana 15. listopada 2022. u Parku Dijane Budisavljević održati će se manifestacija  „Dani Poljanica 2022.“ u organizaciji Vijeća Mjesnog odbora Poljanice, a uz sudjelovanje lokalnih OPG-ova, KUD-a Valentinovo te održavanje igraonica i radionica za djecu.

II/ Predlaže se od Gradskog ureda za obnovu, izgradnju, prostorno uređenje, graditeljstvo, komunalne poslove i promet zatražiti izdavanje suglasnosti za održavanje manifestacije „ Dani Poljanica 2022.“ na javnoj gradskoj površini Park Dijane Budisavljević.
III/ Sve aktivnosti vezane za ovo događanje odvijati će se sukladno s važećim epidemiološkim mjerama u trenutku održavanja manifestacije uz aktivno sudjelovanje svih članova Vijeća u pripremi i organizaciji događanja.
Ad. 4. Prijedlog za postavljanje stola za stolni tenis na dječjem igralištu u Poljaničkom prilazu
Na prijedlog građana Mjesnog odbora Poljanice,Vijeće jednoglasno donosi

ZAKLJUČAK

Predlaže se za postavljanje stola za stolni tenis na dječjem igralištu u Poljaničkom prilaz.

Ad. 5. Pitanja, prijedlozi i obavijesti
Predsjednica je informirala vijećnike o radovima započetim ili izvršenim na o području MO u periodu između dviju sjednica:
- informacija o rekonstrukciji ulice  Krotovica
- postavljeni su traženi stupići na 1. Poljanicama
- dano je pozitivno rješenje za postavljanje prometnih zrcala na Božjakovinskoj ulici
Dovršeno u 19,00 sati

KLASA:024-08/22-003/1398

URBROJ: 251-13-11-5-22-2
U Zagrebu, 18. srpnja  2022.

Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            
